Kiemâjuuhâ

Kiemâjuuhâ ( já ) lii juuhâ Laapi eennâmkoddeest, Suomâst. 

 Eennâmtiätu 

Kiemâjuuvâ kukkodâh lii 550 km já tot lii Suomâ kuhemus juuhâ. Kiemâjuuvâ kulgâmvijđodâh lii 51 127 km2, ađai paijeel pele Laapi eennâmkode vijđoduvvâst. Kiemâjuuhâ álgá Kiemâsyergist, Suovâkuoškâ kieldâ taveuásist. Tot virded suulân 200 kilomeetter ovdil ko luáštá Kiemâjáávrán. Kiemâjäävri maŋa Kiemâjuuhâ juátkoo viestârân Ruávinjaargân já Ruávinjaargâ maŋa vala váhá paijeel čyeti kilomeetter máádás, kost tot luáštá Kiemâ kaavpug alda Merâpootân.

Kiemâjuuvâst láá maaŋgah sijđojuuvah. Tenniöjuuhâ luáštá Suovâkuoškâ markkân alda. Kiemâjuuvâ nubbe merhâšittee sijđojuuhâ lii Kitinen, mii luáštá toos váhá maŋeláá alda Pelkosnjaargâ markkân. Ovdil Pelkosnjaargâ markkân Kiemâjuuhân luáštá meid Vuotosjuuhâ. Kiemâjuuvâ kuhemus sijđojuuhâ já Suomâ kuálmádin kuhemus juuhâ lii Ounasjuuhâ, mii luáštá Kiemâjuuhân Ruávinjaargâ kaavpugist. Meid Raudanjuuhâ luáštá toos alda Ruávinjaargâ.

 Kiemâjuuvâ čácáduv vyeimilágádâsah 

 Nommâ Vuáimálâšvuotâ (MW) Alodâh (m) Juuhâ Kieldâ Seervâs Isohaara  106  12,2  Kiemâjuuhâ  Kiemâ, Kiemâeennâm  Pohjolan Voima Oy Taivalkoski  133  20,0  Kiemâjuuhâ  Kiemâeennâm  Kemijoki Oy Ossauskoski  93  15,5  Kiemâjuuhâ  Tervola  Kemijoki Oy Petäjäskoski  154  20,5  Kiemâjuuhâ  Ruávinjargâ  Kemijoki Oy Valajaskoski  101  11,5  Kiemâjuuhâ  Ruávinjargâ  Kemijoki Oy Permantokoski  11  24,0  Raudanjuuhâ  Ruávinjargâ  Kemijoki Oy Vanttauskoski  95  22,0  Kiemâjuuhâ  Ruávinjargâ  Kemijoki Oy Kaihua  4,2  45?  Kaihuanjuuhâ  Ruávinjargâ  Rovakaira Oy Kaarni  1,3  19?  Kaihuanjuuhâ  Ruávinjargâ  Rovakaira Oy Juotas  3,8  29?  Juotasjuuhâ  Ruávinjargâ  Keski-Lapin Voima Oy Pirttikoski  110  26,0  Kiemâjuuhâ  Ruávinjargâ  Kemijoki Oy Seitakorva  130  24,0–17,0  Kiemâjuuhâ  Kiemâjävri  Kemijoki Oy Jumisko  30  96,0  Askajuuhâ  Kiemâjävri  Pohjolan Voima Oy Kokkosniva  25  11,5  Kitinen  Pelkosnjargâ  Kemijoki Oy Kurkiaska  27  12,5  Kitinen  Suáđigil  Kemijoki Oy Kelukoski  9,8  7,0  Kitinen  Suáđigil  Kemijoki Oy Matarakoski  11  7,0  Kitinen  Suáđigil  Kemijoki Oy Vajukoski  21  16,0   Kitinen  Suáđigil  Kemijoki Oy Kurittukoski  15  11,0  Kitinen  Suáđigil  Kemijoki Oy Porttipahta  35  30,0  Kitinen  Suáđigil  Kemijoki Oy Lokka  0,15  7,0–12,0  Luiro  Suáđigil  Kemijoki Oy

Vuosmuš Kiemâjuuvâ vyeimilágádâs algâttij tooimâs ive 1946 Isohaarast. Kiemâjuuvâ čácáduvvâst láá 21 vyeimilágádâssâd, main 16 láá Kemijoki OY omâstusâst. Kiemâjuuvâ vyeimilágádâsâi ihepuovtâdâs lii 4,3 TW⋅h, ađai suulân 34,5 prosenttid Suomâ čäcivyeimipuovtâdâsâst.

Ruávinjaargâ Sierilän já Pelkosnjaargâ Vuotosjuuhân láá sundáttâllum uđđâ vyeimilágádâs já tulvâdemääldis, mut Vaasa haldâttâhriehti komettij love kuábbáá-uv projektân.

Kiemâjuuhâ lii ovdil lamaš uáli pyeri luosâjuuhâ, mut vyeimilágádâsah láá iästám luosâi vandârdem lasânemsoojijd Kiemâjuuvâ sijđojuvváid.

Fáádást eres soojijn

 Käldeeh 

*
Luokka:Suomâ juuvah